“ศบค.” เผยยอดป่วย “โควิด” ใหม่ เพิ่ม 18 ราย มาจาก 11 ประเทศ ติดเชื้อสะสมขยับ 4,026 คน
“ศบค.” เผยยอดป่วย “โควิด” ใหม่ เพิ่ม 18 ราย มาจาก 11 ประเทศ ติดเชื้อสะสมขยับ 4,026 คน
“ศบค.” เผยยอดป่วย “โควิด” ใหม่ เพิ่ม 18 ราย มาจาก 11 ประเทศ ติดเชื้อสะสมขยับ 4,026 คน
2 ธ.ค. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (2 ธ.ค.63) ระบุพบผู้ป่วยยืนยันติดเชื้อรายใหม่เพิ่ม 18 ราย เป็นผู้เดินทางมาจากต่างประเทศและเข้าสถานกักกันที่รัฐจัดให้ (State Quarantine) 17 ราย ประกอบด้วย ตุรกี 1 ราย , คูเวต 1 ราย , เยอรมนี 1 ราย , อียิปต์ 1 ราย , อิสราเอล 1 ราย , ญี่ปุ่น 2 ราย , สวีเดน 1 ราย , ซูดาน 1 ราย , สวิตเซอร์แลนด์ 5 ราย , สหรัฐอเมริกา 1 ราย และเมียนมา 2 ราย
ส่วนรายที่ 18 นั้น เป็นผู้ที่กลับจากเมียนมาโดยลักลอบเดินทางเข้าประเทศ ตามที่กระทรวงสาธารณสุขได้แถลงข่าววานนี้ (1 ธ.ค.) โดยเป็นหญิงไทย วัย 25 ปี อาชีพรับจ้าง ภูมิลำเนาอยู่ที่ จ.พะเยา
– ต้นเดือน พ.ย.63 เดินทางไปทำงานที่ จ.ท่าขี้เหล็ก ประเทศเมียนมา พร้อมเพื่อน 2 คน ไม่มีอาการป่วย
– 24 พ.ย. เดินทางมาตามช่องทางธรรมชาติพร้อมเพื่อน 2 คน ที่ อ.แม่สาย โดยสวมหน้ากากตลอด
– 24-27 พ.ย. เข้าพักที่โรงแรมใน อ.แม่สาย โดยไม่ได้ออกจากห้องพักไปไหน แต่มีการสั่งอาหารทาง GRAB
– 28-30 พ.ย. ย้ายมาพักที่โรงแรมในเขต อ.เมืองเชียงราย และได้ประสานเจ้าหน้าที่เพื่อขอรับการตรวจหาเชื้อโควิด
– 30 พ.ย. เข้ารับการกักตัวที่กองร้อย อส. ได้ทำ TS/NPS ผลปรากฏพบเชื้อโควิด และถูกส่งตัวมารักษาที่ห้องแยกโรค รพ.เชียงรายประชานุเคราะห์
ทั้งนี้ ทำให้จำนวนผู้ป่วยยืนยันสะสม ล่าสุดอยู่ที่ 4,026 ราย เป็นผู้ป่วยที่ติดเชื้อภายในประเทศ 2,454 ราย ผู้ป่วยที่เดินทางมาจากต่างประเทศ 1,572 ราย อยู่ในสถานกักกันที่รัฐจัดให้ 1,061 ราย มีผู้ป่วยที่รักษาหายเพิ่ม 11 ราย รักษาหายแล้วรวมเป็น 3,822 ราย ยังมีผู้ป่วยรักษาตัวอยู่ในโรงพยาบาล 144 ราย ยอดผู้เสียชีวิตสะสมคงที่ 60 ราย